DOI: 10.5281/zenodo.15780147
title: Ekologisen kompensaation Excel-laskurit

description: Excel-pohjaiset laskurityökalut luonnonarvohehtaareihin perustuvaan ekologisen kompensaation laskentaan.

Tätä sivua ylläpitää BOOST-tutkimushanke.

 

Briefly in English: This dataset includes Excel sheets for biodiversity offsetting calculations in the Finnish context. Excels enable calculation of biodiversity losses, gains, and response functions specific for biodiversity components and offset actions. In Finland, biodiversity offsetting is based on habitat hectares.

 

Huomaa, että nämä laskurit on tuotettu tutkimushankkeessa ja ne perustuvat ekologiseen tutkimuskirjallisuuteen. Laskureissa on siis mahdollista huomioida elementtejä, joita ei huomioida esimerkiksi Suomen lainsäädännössä. Käyttäjän vastuulla on varmistaa, että laskenta vastaa kulloiseenkin tarpeeseen.

Laskureiden käyttöön ohjeistetaan Jyväskylän Kauramäen-kompensaatiolaskentaraportissa: Eini Nieminen, Panu Halme, Joel Jalkanen & Atte Moilanen. 2025. Metsien ekologisen kompensaation laskenta – Kauramäen pilottihanke, Jyväskylä.

 

Muutosloki




Päivämäärä
Aineistoversion pysyväislinkki
Tapahtuma / muutos


17.9.2025
10.5281/zenodo.15780147
Haittalaskurin, hyvityslaskurin, kertymälaskurin, nettohyvityslaskurin ja vastelaskurin ensimmäiset versiot (1.0–2025).




 

Laskurityökalut




Laskurityökalu
Kuvaus


Haittalaskuri_V1.0-2025.xlsx
Laskuri luontoa heikentävän toiminnan aiheuttamien välittömien ja välillisten luontohaittojen määrittämiseen luonnonarvohehtaareina.


Hyvityslaskuri_V1.0-2025.xlsx
Laskuri, joka määrittää, kuinka suurella pinta-alalla hyvittävää toimenpidettä tulee tehdä, kun tiedossa on haitan suuruus ja hyvitystoimenpiteen vaste sekä muut hyvitykseen vaikuttavat tekijät.


Kertymälaskuri_V1.0-2025.xlsx
Laskuri, jonka määrittää, kuinka monta luonnonarvohehtaaria yhdelle hyvitysalueelle karttuu vuosittain hyvitystoimenpiteiden toteuttamisen jälkeen. Käytetään määrittämään, kuinka monta luonnonarvohehtaaria kohteelta on käytettävissä tiettynä vuonna jonkin haitan hyvitykseksi. Laskurissa voi huomioida usean hyvitystoimenpiteen yhteisvaikutuksen.


Nettohyvityslaskuri_V1.0-2025.xlsx
Laskuri, jonka avulla voi arvioida, kuinka monta luonnonarvohehtaaria usean hyvitysalueen joukko vastaa yhdessä ja erikseen. Laskurissa voi huomioida mm. sen, että hyvitysalueet voivat olla eri ekologisessa lähtötilassa ja että hyvitystoimenpiteet on voitu tehdä vaihtelevasti ennakkoon. Laskurissa voi huomioida usean hyvitystoimenpiteen yhteisvaikutuksen.


Vastelaskuri_V1.0-2025.xlsx
Laskuri, jossa on useita vaihtoehtoja erilaisten luonnonarvo- ja toimenpidekohtaisten vastefunktioiden määrittämiseen.




 

Viittausohje

Tekijät. Laskurin nimi. Laskurin versionumero. Ekologisen kompensaation Excel-laskurit. Zenodo-pysyväislinkki.

Eli esimerkiksi: Atte Moilanen, Eini Nieminen & Joel Jalkanen. 2025. Nettohyvityslaskuri. Versio 1.0–2025. Ekologisen kompensaation Excel-laskurit. https://doi.org/10.5281/zenodo.15780147.

Tekijätiedot ja viittausohje löytyvät kunkin laskuritiedoston viimeiseltä välilehdeltä.

 

Lisätietoja

Kaikki BOOST-tutkimushankkeessa tuotetut ekologisen kompensaation laskennan aineistot löytyvät kootusti tästä linkistä.

Ekologisen kompensaation laskennan ja vasteiden määrittämisen periaatteet:



Joel Jalkanen, Eini Nieminen, Aapo Ahola, Pälvi Salo, Minna Pekkonen, Emma Luoma, Anni Kettunen, Panu Halme, Minna Pappila, Janne Kotiaho & Heini Kujala. 2025. Heikennys- ja hyvitysalueiden luonnonarvohehtaarien laskeminen luonnonsuojelulain mukaisessa ekologisessa kompensaatiossa. Suomen ympäristökeskuksen raportteja 1/2025.


Ekologisen kompensaation laskennan tieteellinen kuvaus:



Atte Moilanen & Pauli Lehtinen. 2025. Simple analysis of biodiversity response functions and multipliers for biodiversity offsetting and other applications. Environmental Modelling & Software 185: 106322.


Suomessa virallista ekologista kompensaatiota säädellään luonnonsuojelulaissa ja omassa asetuksessaan.



Luonnonsuojelulaki

Ympäristöministeriön asetus vapaaehtoisesta ekologisesta kompensaatiosta

Ympäristöministeriön sivut


 

Palaute

Joel Jalkanen, Luonnontieteellinen keskusmuseo, joel.jalkanen@helsinki.fi